Koliko bi vam naslednje pomaga: Drugo: (tekst)
predlagamo standard_ Soba za sproščanje, Obvezno izobraževanje učiteljev o pozitivni komunikaciji in čustveni inteligenci in Večje zaupanje avtonomiji učitelja

Prosimo, kratko opišite reše (Prosimo, kratko opišite reševanje problema nasilja na šoli, ki po vašem mnenju ni bil dobro rešen:)
Vsakokrat, ko pogledamo stran, si spodkopljemo avtonomijo in avtoriteto.
Dijak je prišel v šolo opit, med pogovorom z vodstvom je postal vidno vznemirjen, postajal je vse bolj agresiven. Poklicali smo policijo, ki se je res hitro odzvala in ocenila, da je dijaka treba odstraniti iz šolskega prostora. Zaradi poprejšnjih drugih prekrškov in tega zadnjega, ki je šel preko meje dovoljenega, smo začeli postopek izključitve. To smo tudi izpeljali, po posvetu s pravnico pa smo ugotovili - če bi se starši pritožili - da bi morali pritožbi ugoditi. Naredili smo namreč nekaj napak v postopku. Nepredstavljivo je bilo, da bi se tak dijak vrnil v šolo. Ugotovili smo tudi, da so se ga sošolci bali in dokler ga nismo izključili, o tem niso upali spregovoriti. Ob nasilju nikakor ne bi smelo biti nikakršnih odpustkov in napaka v postopku je izgovor - take dijake je treba prijaviti v ustrezne inštitucije in te bi morale takoj ukrepati.
Kot \"podeželjska\" šola smo dokaj zavarovani pred primeri nasilja nad učitelji in ravnateljem, tako so primeri redki. Neprimerno rešen primer v času, ko sem bila še pomočnica je bil primer, ko je mama, ki je branila neprimerno vedenje svojega sina poklicala \"na pomoč\" še očeta, ki je prišel na razgovor v vinjenem stanju. Ravnatelj ni dovolj odločno reagiral in učiteljem prepustil, naj sami rešijo zadevo. Kot pomočnica sem prekinila razgovor v trenutku, ko je oče postal agresiven in začel groziti učiteljem in prosila, da se le ta nadaljuje naslednji dan.
Starši, ki so pravniki, to profesionalno prednost izkoriščajo v komunikaciji z učitelji.
Na naši šoli v preteklih 14 letih, kar sem na šoli, nismo imeli problema z nasiljem. Posamično se pojavijo kakšni komunikacijski problemi, ki pa jih sproti rešujemo.
Razrednik ali učitelj \"trpi\" oz. tolerira in ne odreagira na blage poskuse motenja, nato pa dijak brez opozorila naredi bolj grobo kršitve, nato pa učitelje mora odregirati.
Sum nasilja med dvema dijakinjama zaradi slepe podpore staršev svojima otrokoma - našima dijakinjama
Pred leti je bil na šoli dijak, ki je bil strokovno voden in je imel z odločbo odobrene dodatne ure svetovalne pomoči. Dijak je bil precej eksploziven in nekega dne je napravil dejanje, ki je povzročilo, da se je učitelj počutil ogorženega. Učitelj je predlagal izključitev (ta je bila na vrsti kot končni ukrep zaradi stopnjevanja ukrepov). Ravnatelj je dijaka zaščitil saj se bil sam vključen v njegovo obravnavo (ostali učitelji nismo poznali podrobnosti), vendar je učiteljski zbor stopil na stran ogroženega učitelja in zahteval izključitev dijaka. Dijak je bil izključen (oz. se je izpisal), morda bi UZ ravnal drugače, če bi bilo vodenje njegovega primera bolj transparentno in znano vsem učiteljem.
Gre za stalno nasilje s strani dijakov, ki motijo pouk. Je nerešljivo ali zelo težko rešljivo, ker predpisani ukrepi ne zaležejo.
Dijak s psihiopatsko strukturo osebnosti je pred leti izvajal psihično nasilje nad sošolci, ostalimi dijaki in zaposlenimi. Kljub temu, da smo prijavili na policijo, na CSD, na psihiatrijo je dijak ustrahoval dijake in zaposlene. To se ni rešilo, problema ni bilo več, ko je zaključil šolanje. Ni bilo podpore zunanjih inštitucij in tudi MIZŠ ne.
Ga nismo zaznali in primera nismo imeli.
Prepir med dvema dijakoma sošolcema, od kateri je eden avtist. Povzročena manjša materilna škoda. Problem ni bobro rešen, ker na obravnavi niso sodelovali starši obeh dijakov.
Nasilja v naši šoli praktično ni. Smo gimnazija z 210-letno tradicijo in rezultati, zato k nam prihajajo skoraj sami odličnjaki. Iz 99 % urejenih družinskih okolij. Doslej v 11 letih, odkar sem ravnatelj, nismo imeli več kot morda 2-3 primere, ko so se dijaki skregali med sabo po elektronski pošti oz. socialnih omrežjih. Vse smo rešili s pogovorom, v sodelovanju s starši.
K sreči se redko srečamo s primeri nasilja - zaenkrat.
Večjega nasilja na šoli ni bilo. Prihaja do manjših konfliktov med dijaki priseljenci in ostalimi dijaki, ki pa jih je zelo težko reševati, ker se hitro pojavi obojestranska nestrpnost.
Večino problemov dobro rešimo, če imamo podporo pri starših dijakov. Včasih moramo starše prepričati, da dijaka izpišejo.
Medvrstniško spletno nasilje po socialnih omrežjih - slabo sodelovanje enega od staršev vpletenih dijakov.
Ne poznam neuspešnega reševanja problema nasilja.
Konflikte med razmejevanjem odgovornosti djiaka in učitelja so včasih zelo težka.
Premajhna podpora vodstva, ko bi se je bilo po mojem mnenju potrebno postaviti na stran delavca šole.
Kadar starši sodelujeji s šolo se praviloma problemi rešujejo
Dijak je v šolo prinesel lovski nož in ga \"pokazal\" sošolcu katerim je bil sprt. Preden je \"žrtev\" prijavila problem šolskemu vodstvu, ga je najavila medijem. Prizadevanje šole za rešitev problema je bilo nato zaradi medijske izpostavljenosti precej jalovo. sodni epilog je bila oprostitev \"nasilnika\"
Menim, da smo do sedaj rešili vse probleme uspešno
Dijaki so sami reševali problem na ulici.
Dijak je nenadoma, brez posebnega razloga, fizično začel obračunavati s sošolko. Razredničarka je takoj preprečila nadaljevanje,dogodek je razreševala najprej sama nismo prijavili in ga nismo prijavili takoj na policijo, temveč šele naslednji dan. To nam je potem očital oče dijakinje. Sledili so razgovori v svetovalni službi s psihologinjo in raziskovanje ozadja dogodka.
Včasih je potreben celosten pristop do problema, nujno z aktivnim sodelovanjem satršev, težava je, ko problemi izvirajo od doma.
Se ne spomnim, da kakšen primer ne bi rešili.
Sodelovanje vseh vpletenih (starši, svetovalna služba, razrednik, vodstvo šole)
Pretepi med skupino priseljencev. Zaustavili smo nadaljnje obračunavanje, razgovor z vsemi vpletenimi dijaki in straši, izrekanje vzgojnih ukrepov. Žal pa imamo občutek, da lahko podobne situacije kadarkoli izbruhnejo.
Zaradi majhnega števila nasilnih ravnanj, takega primera nismo imeli.
Informacija kdo je glasoval o izključitvi dijaka je prišla do dijaka. Nihče od oddelčnega učiteljskega zbora ni priznal,, kdo je dal informacijo ven, zato je bilo učinkovito ukrepanje nemogoče, razen govor o moralnem in etičnem delovanju učitelja.
zaenkrat nimamo večjih problemov z nasiljem
Spletno nasilje med dijaki: težava odkrivanja, preprečevanja in ukrepanja
Na šolskem centru je dijak napadel učitelja in nam ni uspelo identificirat dijaka, ki je bil iz druge šole in je bil posnet z nadzorno kamero.
med sabo smo se vsi sprli, delovala so čustva in ne razum.
Primer dijaka, ki je preprodajal drogo in so ga policisti aretirali v šolskem okolju, ga odpeljali, izpustili in sedaj je ta dijak \"zmagovalec\".
Probleme, ki so vezani na šolo rešimo dobro.
Psihično nasilje - agresivna komunikacija, žalitev
Pogovor z dijakom, ki je izvajal nasilje nas učiteljem, prisotna je mama in policist in tudi na razgovoru grozi vsem trem ... situacija se ni spremenila, nato ze bivsemu dijaku izrecena prepoved “obiskov na šoli”, vendar se jih ne drzi
V zadnjih letih smo imeli le en primer nasilja, katerega obravnava še ni zaključena.

Prosimo, kratko opišite reše (Prosimo, kratko opišite reševanje problema nasilja na šoli, ki je bil po vašem mnenju zelo dobro rešen:)
velikih problemov nimamo, manjše pa rešujemo sproti z pogovori, razgovori, opozorili
Jasna šolska praksa (pravila)- prevzem odgovornosti in takojšnje ukrepanje, ki mu sledijo pogovori, refleksije, dogogvori ter spremljava vseh vpletenih. Uporaba šolske mediacije. To je delo, to je trud in skrb nas vseh. (dijak, učitelj, starš, svetovalka, ravnatelj . ..). \"Življenje je za tiste, ki se jim da.\" Samo precizirana pravila ne bodo dala učinkov, če zadaj ni uporabnikov le-teh. V šolah vzgajamo z vzgledom, z našo kulturo, z ustvarjeno šolsko prakso, strokovno, z veseljem, s poslanstvom.
Dvakrat se je zgodilo, da so starši vpili na razredničarko, svetovalnega delavca in ravnateljico. Opozorili smo jih, da vpitja in take vrste vedenja ne dovoljujemo na šoli. Ker so s početjem nadaljevali, smo sestanek prekinili in ravnateljica jih je odslovila. Naročili smo jih ponovno čez en teden in takrat so se čisto drugače pogovarjali z nami.
Skupina dijakov je nekajkrat onemogočila izvedbo pouka pri več predmetih. Razrednik je odločno nastopil, dosledno izvajala razgovore z dijaki, straši, svetovalno službo, ravnateljico... in izrekanje vzgojnih ukrepov, predvsem alternativnih, ki so bili bolj učinkoviti. Ker je bil razrednik dosleden in ker so starši sodelovali, so se dijaki umirili. Zmeraj pa ni tako...
Praviloma zadostuje pogovor z dijaki/učitelji.
Na naši šoli v preteklih 14 letih, kar sem na šoli, nismo imeli problema z nasiljem. Posamično se pojavijo kakšni komunikacijski problemi, ki pa jih sproti rešujemo.
hitro ukrepanje- takoj razgovori z vsemi vpletenimi, starši poklicani v šolo, hiter dogovor - v 1 tednu o posebni pozornosti za preprečitev naslednjega primera podobnega nasilja in jasna ter kratka navodila in dogovor, kako bo tekel postopek ob naslednji situaciji
Dijak je bil nasilen (psihično) do svojih sošolcev. Sošolci so stežka priznali kaj se jim dogaja, saj so se bali posledic. Po različnih pogovorih s straši sošolcev in z vključitvijo centa za socialno deli, policije, sem dosegla, da se je fant vključil v pedopsihiatrično obravnavo in zamenjal šolo.
Nasilne situacije pri nas so izjemno redke in ne eskalirajo v radikalne oblike; vse rešimo s kumunikacijo vseh vpletenih, po potrebi so predvidene tudi šolske sankcije
Kar dobro rešen primer, ki ga je prijavil eden od zaposlenih, ki je prijavil, da hospitacije in podobno predstavljajo nasilje nad njim. Pritožbi s strani vodstva je bilo ugodeno.
Oče se ni strinjal z obravnavo otroka v postopku vzgojnega ukrepa in je bil besedno nasilen. V srečanju z očetom in v pisnih odgovorih smo zato vedno sodelovale razredničarka, svetovalna delavka in ravnateljica. Očeta smo seznanili z možnimi posledicami njegovega obnašanja in s pravicami, ki jih ima v postopku. Vedno smo delovali popolnoma usklajeno in po pravilih postopka.
Nadlegovanje sošolk na FB. Pogovor z dijakinjami in starši je opravila razredničarka po posvetovanju s svetovalno službo. Uspešno rešili problem. Ravnateljica sem ves čas sledila, nisem se pa vpletala, ker ni bilo potrebno.
Problem izostjanja od pouka in sicer velikega števila neopravičenih ur. Na pobudo šolske svetovalne delavke se je v reševanje problema vključil lokalnil center za socialno delo. Problem ni več tako enoznačen, ugotovili smo razloge in ukrepali s pedagoško pogodbo.
Obrekovanje med dekleti. Delavnica o spoštljivi komunikaciji v celotnem razredu.
Na sestanku smo se o problematičnem obnašanju dijaka pogovorili razrednik, pomočnik ravnateljice, dijak, svetovalna služba in dijakovi starši.
Zadnji primer, ki smo ga imeli, je bila neka objava na instagramu. Zadevo smo rešili takoj, na miren način in s pogovorom.
Problem medsebojnega konflikta je bil s pogovorom med dijakoma samima, ki sta po pogovoru prišla k ravnatelju poročati o pogovoru
Prišlo je do fizičnega nasilja med dijaki priseljenci in ostalimi dijaki. Vsi vpleteni so bili kaznovani z ukori in izrečena je bila izključitev
Večino problemov dobro rešimo, če imamo podporo pri starših dijakov.
Neprimeren odnos do sprehajalca v parku - pogovor z dijakom, oddelčno skupnostjo, razrednikom.
V kolikor, vendar redko se vključi takoj svetovalna služba in vodstvo šole.
Nasilje staršev nad učiteljem: po (elektonski) pošti. Širjenje neresnic, žaljenje, omalovaževanje. Reševali smo ga v timu: učitelj, vodstvo, svetovalna služba in dijakinja. Opravili smo pogovore z dijakinjo, ob vsakem očitku. Starše smo kljub žaljivemu odnosu spoštljivo umirjali in pojasnjevali svoja dejanja.
Uporabljamo šolsko mediacijo, ki je dolgoročno uspešna. Tudi pogovori z vodstvom so načeloma uspešni.
Nasilje rešujemo takoj in sicer svetovalna služba z vodstvom šole in učitelji. Vedno takoj obvestimo tudi starše. V obravnavo vključimo vse dijake, ki so bili prisotni.
Dijak je klical v šolo, da je bomba, bil je izključen.
Kadar starši ne vidijo problema v dijaku ampak le izven njega se problemi ne rešujejo, ker ima dijak potuho in slab vzgled.
Po psihičnem nasilju med dvema dijakoma na avtobusu in pred učilnico v šoli, po fizičnem kontaktu v telovadnici se je takoj aktiviralo vodstvo šole, svetovalna služba. V reševanje smo vključili starše, druge dijake in v dveh dneh dosegli spravo med dijakoma, ki ta naslednji dve leti sobivala na šo,i brez konflikta...
Spletno nadlegovanje sošolke, prijava staršev naslednji dan, dijakinja ni prišla k pouku, ravnateljica in svetovalna delavka sva takoj poklicali vse omenjene dijake, pogovor z dijaki, ki so morali sami doma povedati, kaj so počeli, prvi dan se jim njihovo ravnanje ni zdelo sporno, po pogovoru s starši so naslednji dan dejanje obžalovali, šola jih zato ni kaznovala, dijaki so se sošolki opravičili, spor je bil rešen
Takoj smo bili obveščeni o dogodku, prosili za dodatne informacije razrednika, varnostno služno, šole v v mestu in policijo. Storilca smo ujeli in obravnavali v treh dneh od dogodka.
Takojšnji pogovor, seznanitev staršev, pogovor s starši, učitelji, svetovalno službo. Vzgojni ukrep, tudi alternativni je v določenih primerih že pomagal.
Primer uničevanja šolskega inventarja, kjer smo iskali povzročitelja, bili uspešni pri njegovi identifikaciji in vzgojnem ukrepu.
Vedno soočimo vse vpletene in opravimo razgovor. Do sedaj se je to obrestovalo.
Če se dijaka ne posluša in ne vzame zares in se mu izreče samo vzgojni ukrep.
vključitev vseh potrebnih akterjev za reševanje problema in dober odziv staršev
nasilje nad učiteljico-objava fotomontaže njene fotografije (slečene).na socialnih omrežjih. opravljen temeljit razgovor z dijakom in starši, dijaku izrek vzgojnega ukrepa. Dijak je razumem razsežnosti tovrstnega nasilja in objav.
Učitelj obvesti vodstvo šole o nasilnem dogodku. Vključitev vodstva šole, varnostnika, svetovalne službe. Prijava na policijo. Razgovori s starši. Izrek najvišjega vzgojnega ukrepa. Zamenjava izobraževalnega programa.
Medvrstniško nasilje preko elektronskih medijev, ki smo ga rešili s hitrim in učinkovitim komuniciranjem vpletenih dijakov, staršev, svetovalne službe, ravnatelja in razrednika.
nasilje preko SMS... za vse vpletene v dogodek smo organizirali sodelovanje z zunanjimi institucijami, ki so se zelo hitro odzvale in prišle predavat (policija in arnes)
zaenkrat nimamo večjih problemov z nasiljem
Verbalno nasilje dijaka do učitelja: postopanje po Pravilniku o šolskem redu v srednjih šolah
Dijak, ki je izvajal nasilje nad vrstniki je preko alternativnih kazni spoznal kaj je delal narobe in je to svoje dejanje tudi popravil.
prespali smo, se najprej pogovorili ločeno šele nato smo soočili vse in se pogovorili
pravzaprav so bili vsi rešeni! Skupni sestanek vpletenih, njihovih staršev, razrednikov, svetovalne službe in ravnatelja. Analiza primera iz vseh strani, prisluhniti vsem stranem, upoštevanje šolskih pravil in dodelitev utrezne kazni po pravilniku- ukor celotnega očiteljskega zbora. Do sedaj ni bilo ponovitev in tudi ne pritožb. Se je pa treba takoj odzvati in takoj ukrepati ter jasno na začetku leta povedati kakšne so kazni ob nasilju. Ničelna toleranca.
Fant, ki je bil nasilen, in posledično pred izklučitvijo, je razrešil eno drugo nasilje, za kar smo ga javno pohvalili. Dijak se je potem spremenil na bolje.
Z medijacijo rešimo vsak šolski problem.
Ugotovljeno nasilje na marantskem plesu, pogovor z vpletenim dijakom in varnostno službo. Po jasnih besedah, kaj je sorejemljivo in glede na solsko pravila bi to pomenilo izkljucitev, smo dijaku dali “zadnjo”možnost, da se drži pravil in dokonca šolskega lets ni bilo več nobenih kršitev(od konca januarja do junija).
Zadeva se še rešuje, zato je težko reči v tej fazi, ali je bo primer dobro rešen. Zaradi fizičnega nasilja enega dijaka je bilo opravljenih veliko pogovorov, tako v zbornici kot v razredu. Dijak je tudi sicer zaradi več primerov neprimernega ravnanja sprejel alternativni ukrep, ki predvideva kombinacijo zunanje strokovne pomoči in družbeno koristnega dela. Čas bo pokazal, ali smo ta problem reševali na primeren način.

Ali ste v zadnjih petih letih : Drugo: (tekst)
imam končan magistrski študij na področju managamenta
naredila sem znanstveni magisterij iz vodenja v šoli